Begatia në Turqi krijon hendek mes klasave
Një grup aktivistësh përdorin darkën e iftarit për të vënë në dukje pabarazinë
Në qendër të Stambollit, Rumejsa Çamdereli po ndihmon në përgatitjet për darkën e Iftarit në hijen e një hoteli me 5 yje. Kjo darkë që shtrohet në fund të ditës së agjërimit për Ramazan është falas për këdo. Ky organizim i përjavshëm bëhet në shenjë proteste ndaj shpalosjes së hapur të pasurisë gjatë muajit të shenjtë islamik: Menuja e thjeshtë prej supe, djathi dhe hurma arabie, dallon shumë nga iftari me kosto 100 dollarë e sipër që është shtruar në hotelet luksoze përreth. Ndërkohë që Turqia po përjeton rritje të fortë ekonomike për afro 1 dekadë, iftari në hotele të tilla po bëhet diçka e modës. Menaxheri i një restoranti Ilker Sonuk tregon kujdes në çdo detaj të përgatitjes: Shpesh në darka të tilla shihen anëtarë të qeverisë. Por nën presionin e kritikave, kryeministri turk Reçep Taip Erdogan, një besimtar mysliman i devotshëm, i ka kritikuar aktivitete të tilla. Partia AK në pushtet e prezanton veten si partia e të varfërve. Por megjithë rritjen ekonomike rekord, numri i turqve që jetojnë në varfëri ka mbetur i pandryshuar gjatë sundimit të tij 9 vjeçar. Ndërkaq, në darkën e protestës po shtrohet ushqimi. Darka fillon me lutje. Pjesëmarrësit nuk ulen vetëm për të ngrënë, por edhe të diskutuar çfarë mishëron iftari: Me mbarimin e iftarit, Rumejsa dhe të tjerë fillojnë pastrimin. Protesta, shpjegon ajo, nuk duhet të krijojë përçarje, por të krijojë ura lidhëse në shoqërinë turke. Partia AK në pushtet e trumpeton me krenari begatinë ekonomike por sukesi i deritanishëm ka sjellë një hendek në rritje mes të varfërve dhe të pasurve dhe mbyllja e këtij hendeku do të jetë sfidë madhore për autoritetet turke.